# ท่าเรือแหลมฉบัง
ท่าเรือน้ำลึกแหลมฉบัง เป็นท่าเรือน้ำลึกหลักในการขนส่งสินค้าระหว่างประเทศ ตั้งอยู่ในเขตเทศบาลนครแหลมฉบัง อำเภอศรีราชา และ อำเภอบางละมุง จังหวัดชลบุรี อยู่ภายใต้การดูแลของการท่าเรือแห่งประเทศไทยในเรื่องการบริหารท่าเรือโดยรวม และมีเอกชนรับผิดชอบในเรื่องปฏิบัติการ เปิดดำเนินการท่าเทียบเรือ B1 เป็นท่าแรกเมื่อวันที่ 21 มกราคม พ.ศ. 2534 โดยท่าเรือแหลมฉบังได้รับการสนับสนุนส่งเสริมจากรัฐบาลในการเป็นท่าเรือหลักของประเทศแทนท่าเรือกรุงเทพฯ ตั้งแต่ปี พ.ศ. 2539ข้อมูลทั่วไปท่าเรือแหลมฉบัง  จากเว็บไซต์ท่าเรือแหลมฉบัง (สืบค้นเมื่อ 20 กรกฎาคม 2553)  ในปี พ.ศ. 2565 มีปริมาณขนถ่ายสินค้าทั้งสิ้น 96 ล้านตัน จำนวนตู้ 8,741,079 TEUปริมาณเรือ, สินค้า และตู้ ผ่านท่าเรือแหลมฉบัง พ.ศ. 2565 การท่าเรือแห่งประเทศไทยสถิติผลการดำเนินงาน ท่าเรือแหลมฉบัง ปีงบประมาณ : 2548 - 2552  จากเว็บไซต์ท่าเรือแหลมฉบัง (สืบค้นเมื่อ 20 กรกฎาคม 2553) มีปริมาณเรือเทียบท่ากว่า 9,363 ลำ ท่าเรือแหลมฉบังเริ่มคิดสมัย จอมพลแปลก พิบูลสงคราม จากเหตุการณ์ไฟไหม้ที่ตลาดศรีราชา ให้มีการวางแผนผังเมืองใหม่ ต่อมาได้รับผลักดันและศึกษาจนแล้วเสร็จสมัยเปรม ติณสูลานนท์http://www.cuti.chula.ac.th/triresearch/leamchabang/history.html   ตำนานการก่อสร้างท่าเรือชายฝั่งภาคตะวันออก 

บริเวณโดยรอบท่าเรือแหลมฉบังได้รับการพัฒนาให้เป็นเขตเศรษฐกิจแหลมฉบัง ซึ่งมีการพัฒนาที่พักอาศัย สาธารณูปโภค การคมนาคมขนส่ง นิคมอุตสาหกรรม ตลอดจนศูนย์ราชการ เพื่อการพัฒนาให้เป็นศูนย์กลางอุตสาหกรรมและเศรษฐกิจที่สำคัญในอนาคต

ท่าเรือแหลมฉบังยังเป็นท่าเรือที่นำนักท่องเที่ยวไทยเดินทางโดยเรือสำราญไปต่างประเทศ เส้นทางเดินเรือสำราญ อาทิ ท่าเรือแหลมฉบังไปประเทศกัมพูชา แวะเกาะฟู้โกว๊ก เข้าเกาะสมุย สิ้นสุดที่ท่าเรือแหลมฉบัง ท่าเรือแหลมฉบังแวะเกาะสมุยสิ้นสุดที่ประเทศสิงคโปร์ ท่าเรือแหลมฉบัง ไปยังท่าเรือฟูมาย เมืองนครโฮจิมินห์ ไปยังเมืองดานัง เมืองเซินเจิ้น และสิ้นสุดที่ฮ่องกง

ส่วนนักท่องเที่ยวชาวต่างประเทศรับจากประเทศสิงคโปร์เพียงประเทศเดียว โดยมีเส้นทางเรือสำราญ ประเทศสิงคโปร์แวะเกาะเรดัง (มาเลเซีย) และเกาะสมุย สิ้นสุดที่ท่าเรือแหลมฉบัง 

ปัจจุบันท่าเรือแหลมฉบังเป็นท่าเรือเดียวที่บริการนักท่องเที่ยวจากประเทศไทยไปประเทศสิงคโปร์และมีเส้นทางเดินเรือจากสิงคโปร์มาประเทศไทย

ในปี พ.ศ. 2568 เรือโทยุทธนา โมกขาว เป็นผู้อำนวยการท่าเรือแหลมฉบัง

 ลำดับเหตุการณ์ 
 พ.ศ. 2504 รัฐบาลว่าจ้างบริษัทศึกษาความเป็นไปได้โครงการโดยสรุปพื้นที่บริเวณแหลมฉบังเหมาะสมต่อการพัฒนาท่าเรือแห่งใหม่
 พ.ศ. 2509–2512 มีการก่อสร้างท่าเรือสัตหีบเพื่อประโยชน์ทางการทหารของสหรัฐ
 พ.ศ. 2515 ท่าเรือสัตหีบโอนเป็นกรรมสิทธิ์ของประเทศไทย
 พ.ศ. 2516 ครมเห็นชอบในหลักการสร้างท่าเรือพาณิชย์ที่แหลมฉบัง แต่เนื่องจากเศรษฐกิจผันผวนจึงมีมติให้ใช้ท่าเรือสัตหีบเพื่อบรรเทาความคับคั่งของท่าเรือกรุงเทพไปก่อน
 พ.ศ. 2521 รัฐบาลได้ตรา พ.ร.บ. เวนคืนที่ดินประมาณ 6,340 ไร่ เพื่อใช้ก่อสร้างท่าเรือแห่งใหม่ที่แหลมฉบัง
 พ.ศ. 2526 ครม. มีมติให้กระทรวงคมนาคมเจรจาขอรับเงินกู้จากรัฐบาลญี่ปุ่นเพื่อใช้สำรวจออกแบบควบคุมและก่อสร้างโครงการและให้กระทรวงการคลังหาแหล่งเงินสมทบ
 พ.ศ. 2527–2529 การท่าเรือแห่งประเทศไทยว่าจ้างกลุ่มบริษัทวิศวกรที่ปรึกษาออกแบบรายละเอียดทางวิศวกรรม
 พ.ศ. 2530–2534 การท่าเรือแห่งประเทศไทยลงนามสัญญาก่อสร้าง วันที่ 2 ตุลาคม พ.ศ. 2530 กำหนดระยะเวลาก่อสร้าง 48 เดือนและเริ่มก่อสร้างในเดือนธันวาคม 2530
 พ.ศ. 2534 ท่าเรือแหลมฉบังก่อสร้างโครงการขั้นที่ 1 แล้วเสร็จและจะเปิดดำเนินการท่าเทียบเรือท่าแรกคือท่า B1 เมื่อวันที่ 21 มกราคม พ.ศ. 2534

 ข้อมูลท่าเทียบเรือ 
 ท่าเทียบเรือ A 
 ท่าเทียบเรือ A0 ดำเนินงานโดย บริษัท แอล ซี เอ็ม ที จำกัด - เป็นท่าเทียบเรือเอนกประสงค์ 
 ท่าเทียบเรือ A1 ดำเนินงานโดย บริษัท เอ็น วาย เค ออโต้ โลจิสติกส์ (ประเทศไทย) จำกัด - เป็นท่าเทียบเรือโดยสารและท่าเทียบเรือรถยนต์
 ท่าเทียบเรือ A2 ดำเนินงานโดย บริษัท ฮัทชิสัน แหลมฉบัง เทอร์มินัล จำกัด - เป็นท่าเทียบเรือเอนกประสงค์
 ท่าเทียบเรือ A3 ดำเนินงานโดย บริษัท ฮัทชิสัน แหลมฉบัง เทอร์มินัล จำกัด - เป็นท่าเทียบเรืออเนกประสงค์
 ท่าเทียบเรือ A4 ดำเนินงานโดย บริษัท อ่าวไทยคลังสินค้า จำกัด - เป็นท่าเทียบเรือสินค้าทั่วไป ประเภทเทกอง
 ท่าเทียบเรือ A5 ดำเนินงานโดย บริษัท นามยง เทอร์มินัล จำกัด - เป็นท่าเทียบเรือ Ro/Ro

 ท่าเทียบเรือ B 
 ท่าเทียบเรือ B1 ดำเนินงานโดย บริษัท แอลซีบี คอนเทนเนอร์ เทอร์มินัล 1 จำกัด - เป็นท่าเทียบเรือตู้สินค้า
 ท่าเทียบเรือ B2 ดำเนินงานโดย บริษัท เอเวอร์กรีน คอนเทนเนอร์ เทอร์มินัล (ประเทศไทย) จำกัด - เป็นท่าเทียบเรือตู้สินค้า
 ท่าเทียบเรือ B3 ดำเนินงานโดย บริษัท อีสเทิร์นซี แหลมฉบัง เทอร์มินัล จำกัด - เป็นท่าเทียบเรือตู้สินค้า
 ท่าเทียบเรือ B4 ดำเนินงานโดย บริษัท ที ไอ พี เอส จำกัด - เป็นท่าเทียบเรือตู้สินค้า
 ท่าเทียบเรือ B5 ดำเนินงานโดย บริษัท แหลมฉบัง อินเตอร์เนชั่นแนล เทอร์มินัล จำกัด - เป็นท่าเทียบเรือตู้สินค้า
 ท่าเทียบเรือ C 
 ท่าเทียบเรือ C0 ดำเนินงานโดย บริษัท แหลมฉบัง อินเตอร์เนชั่นแนล โร-โร เทอร์มินัล จำกัด -  เป็นท่าเทียบเรือ Ro/Ro, เรือสินค้าทั่วไปและเรือสินค้าทั่วไปที่มีตู้สินค้าบรรทุกมาเที่ยวละไม่เกิน 50 TEU
 ท่าเทียบเรือ C1 ดำเนินงานโดย บริษัท ฮัทชิสัน แหลมฉบัง เทอร์มินัล จำกัด - เป็นท่าเทียบเรือตู้สินค้า
 ท่าเทียบเรือ C2 ดำเนินงานโดย บริษัท ฮัทชิสัน แหลมฉบัง เทอร์มินัล จำกัด -  เป็นท่าเทียบเรือตู้สินค้า
 ท่าเทียบเรือ C3 ดำเนินงานโดย บริษัท แหลมฉบัง อินเตอร์เนชั่นแนล เทอร์มินัล จำกัด -  เป็นท่าเทียบเรือตู้สินค้า

 ท่าเทียบเรือ D 
 ท่าเทียบเรือ D1 ดำเนินงานโดย บริษัท ฮัทชิสัน แหลมฉบัง เทอร์มินัล จำกัด -  เป็นท่าเทียบเรือตู้สินค้า
 ท่าเทียบเรือ D2 ดำเนินงานโดย บริษัท ฮัทชิสัน แหลมฉบัง เทอร์มินัล จำกัด -  เป็นท่าเทียบเรือตู้สินค้า
 ท่าเทียบเรือ D3 ดำเนินงานโดย บริษัท ฮัทชิสัน แหลมฉบัง เทอร์มินัล จำกัด -  เป็นท่าเทียบเรือตู้สินค้า

 ผู้ประกอบการอื่น 
 คลังสินค้าอันตราย ดำเงินงานโดย บริษัท เจดับเบิ้ลยูดี อินโฟโลจิสติกส์ จำกัด (มหาชน) (JWD InfoLogistics Public Company Limited)
 อู่ต่อและซ่อมเรือ ดำเนินงานโดย บริษัท ยูนิไทย ชิปยาร์ด แอนด์ เอนจิเนียริ่ง จำกัด

 สถานีรถไฟ 
สถานีรถไฟท่าเรือแหลมฉบัง เป็นสถานีรถไฟชั้นพิเศษ ของการรถไฟแห่งประเทศไทย เส้นทางแยกออกมาจากสถานีรถไฟชุมทางศรีราชา มีระยะทางห่างจากสถานีรถไฟกรุงเทพ 140.85 กิโลเมตร